Паліна Дзянісаўна Асіпенка

Паліна Дзянісаўна Асіпенка () — савецкая ваенная лётчыца, маёр (1939), Герой Савецкага Саюза (02.11.1938). Член КПСС з 1932.

 Біяграфія 
Нарадзілася 25 верасня (8 кастрычніка) 1907 года ў с. Наваспасаўка Марыупальскага павета Кацярынаслаўскай губерні.

Скончыла Качынскую авіяцыйную школу (1932), служыла ў вынішчальнай авіяцыі малодшым лётчыкам і камандзірам звяна. Устанавіла пяць міжнародных жаночых рэкордаў. Найбольш вядомыя беспасадкавыя пералёты, зробленыя Асіпенка ў 1938 годзе па маршрутах: Севастопаль — Еўпаторыя — Ачакаў — Севастопаль; Севастопаль — Архангельск (на гідрасамалёце было пройдзена 2 416 км за 10 гадзін); Масква — раён Камсамольска-на-Амуры (24—25 верасня разам з В. С. Грызадубавай і М. М. Расковай за 26 гадзін 29 хвілін была пройдзена адлегласць у 6 450 км).

Загінула раніцай 11 мая 1939 года ў авіяцыйнай катастрофе падчас вучэбна-трэніровачных збораў на новым самалёце УТІ-4 разам з начальнікам галоўнай лётнай інспекцыі ВПС РККА А. К. Сяровым. Самалёт разбіўся каля вёскі Высокае Рыбнаўскага раёна Разанскай вобласці РСФСР.

Пахавана на Краснай плошчы ля Крамлёўскай сцяны. Узнагароджана двума ордэнамі Леніна і ордэнам Працоўнага Чырвонага Сцяга.

 Ушанаванне памяці 
Імем Асіпенка названы вуліцы і плошчы ў многіх гарадах краін былога СССР, у тым ліку ў Брэсце і Магілёве.

 Крыніцы 

 Спасылкі 

Катэгорыя:Жанчыны-авіятары
Катэгорыя:Лётчыкі СССР
Катэгорыя:Загінулі ў авіякатастрофах
Катэгорыя:Нарадзіліся ў Запарожскай вобласці